text: Politiet indstiller eftersøgning af Kamilla Hantusch
  24 juli 2014 kl. 11.34
  Syd- og Sønderjyllands Politi indstiller eftersøgningen af 21-årige Kamilla Hantusch, der ikke er blevet set siden lørdag aften.
  I nærområdet kan Syd- og Sønderjyllands Politi ikke gøre så meget mere i selve eftersøgningen af den unge mor.
  Det meddeler Syd- og Sønderjyllands Politi i en pressemeddelelse. Politiet har torsdag besluttet at indstille eftersøgningen, efter at have gennemgået skov, moseområder og parker ved Padborg med hunde onsdag.
  Kamilla Hantusch var lige blevet student og blev sidst set lørdag klokken 22.30 ved Frøslev-Padborg Skole på Frøslevvej. Politiet har ledt med hunde i området ved skolen og på den rute, hun sandsynligvis har fulgt til sit hjem på Teglgårdsvej.
  